Hanya Disebabkan Panggilan Telefon, Kehidupan Mereka Berubah, Saksikan Trailer Terbaru THE CALL
Trailer terbaru filem misteri thiller The Call menggambarkan pada bagaimana panggilan telefon dapat mengubah perjalanan masa dan kehidupan dua wanita. Tinggal pada tahun 2019, Seo-yeon (Park Shin-hye) kembali ke rumah keluarganya setelah sekian lama. Setelah menerima panggilan dari orang yang tidak dikenali bernama Young-sook, Seo-yeon menyedari bahawa Young-sook tinggal di rumah yang sama, tetapi 20 tahun yang lalu. Mereka memutuskan untuk berusaha mengubah hidup mereka yang membawa kepada akibat yang tidak dijangka. Seo-yeon memberi amaran kepada Young-sook bahawa dia mungkin akan mati, dan ini mengakibatkan Young-sook berubah secara drastik. Sekarang pasangan ini berselisihan dan mesti berjuang demi hidup mereka, dimana setiap keputusan akan memberi kesan pada kelangsungan hidup mereka. Jangan ketinggalan untuk menonton filem misteri thriller lakonan Park Shin-hye dan pelakon baru Jun Jong-seo! The Call akan dilancarkan pada 27 November, hanya di Netflix.